गोचर भूमि आम रास्ते से अतिक्रमण हटाने की मांग
भास्कर न्यूज | झारिया (चूरू)
झारियागांव के ग्रामीणों के प्रतिनिधिमंडल ने मंगलवार को कलेक्टर को ज्ञापन देकर सार्वजनिक गोचर भूमि, आम रास्ते गेनाणी से अतिक्रमण हटाने की मांग की है।
ज्ञापन में बताया कि कुछ समय से गांव के सार्वजनिक गुवाड़ के पास बनी गेनाणी में पूरे गांव का अनुपयोगी गंदा बरसाती पानी इकट्ठा होता है। उक्त भूमि सार्वजनिक गोचर भूमि है, जिसमें गांव के पशु विचरण करते है। गोचर भूमि में से गढ़ से चूरू आने का मुख्य रास्ता, बालाजी मंदिर और गोगामेड़ी जाने कब्रिस्तान जाने का मुख्य रास्ता है। गांव के कुछ लोगों ने एकराय होकर गेनाणी में गांव के पानी की निकासी अवरूद्ध कर दी है। रास्ता अवरूद्ध होने से गलियों में पानी फैल गया है। उक्त लोगों को पाबंद किया जाए। ज्ञापन देने वालों में राजस्थान मुस्लिम परिषद के प्रदेशाध्यक्ष इमरान खोखर, भाजपा अल्पसंख्यक मोर्चा जिलाध्यक्ष जाकिर खान, भंवर खां, वार्ड पंच हाकम अली खां, इलियास खां, कयूम खान, गुलाम खान, मो. सिनसार आिद शामिल थे।
hin_Deva kas_Deva hin_Deva hin_Deva